Ses Majestats els Reis d’Orient lluiran nous vestits en la Cavalcada de Reis 2020 de Sagunt confeccionats per Teresa Agudo
05 de desembre 2019

![](/media/0ddh1lgo/89_c_trajes_reyes_magos-16.jpg)  
_D'esquerra a dreta, la regidora de l'Equip de Govern, Gloria Parra; la voluntària que ha confeccionat els vestits, Teresa Agudo; l'alcalde de Sagunt, Darío Moreno, i el regidor de Joventut i Infància, Guillermo Sampedro, en la presentació dels vestits_

  

La Regidoria de Joventut i Infància ha presentat hui, Dia Internacional del Voluntariat, els vestits que lluiran Ses Majestats els Reis d’Orient en la Cavalcada de Reis 2020 i que desinteressadament i voluntàriament ha confeccionat Teresa Agudo. Esta iniciativa forma part del projecte Cavalcada Oberta que des de l’any passat es va posar en marxa i que pretén fer partícip la ciutadania en un dels esdeveniments principals i més multitudinaris de la delegació de Joventut i Infància. A l’acte de presentació ha assistit l’alcalde de Sagunt, Darío Moreno; el regidor de Joventut i Infància, Guillermo Sampedro, i la regidora de l’Equip de Govern, Gloria Parra.

  

En paraules del delegat, Guillermo Sampedro, en este procés que tracta de fer protagonista la ciutadania, «**rebérem la telefonada de Teresa Agudo que es va oferir a confeccionar de forma voluntària els vestits de Ses Majestats els Reis d’Orient**». Per este motiu, Sampedro ha agraït el treball i l’esforç de Teresa que durant un any i de manera desinteressada ha ideat i confeccionat els tres abillaments que lluiran Melcior, Gaspar i Baltasar en la Cavalcada de Reis de la vesprada del 5 de gener. 

  

Amb este projecte de Cavalcada Oberta que continua vigent, ha explicat Sampedro, «**volem donar més visibilitat a la gent d'a peu i, per eixe motiu, fem una crida perquè s’apunten a col·laborar en qualsevol de les activitats que envolten este esdeveniment, ja que es necessita ajuda per a les recepcions als emissaris en les dos carreres San Silvestre, en el desembarcament de Ses Majestats o en el naixement de Sagunt**». També ha fet una crida a la participació per part d’empreses locals que vulguen col·laborar econòmicament o amb regals.

  

D’altra banda, l’alcalde de Sagunto, Darío Moreno, qui ha agraït la col·laboració de Teresa i li ha entregat un ram de flors, ha manifestat que les hores de treball per confeccionar els vestits «**s’han convertit en el somni de totes i tots qui disfrutem de la Cavalcada de Reis, moment que esperem amb molta il·lusió i màgia**», i ha desitjat que hi haja més persones com Teresa que col·laboren d’una manera altruista.

  

A més, el delegat de Joventut i Infància ha avançat que en unes setmanes es presentarà el cartell de la Cavalcada de Reis 2020 que enguany estarà confeccionat per l’alumnat del batxillerat Artísitic de l’IES Clot del Moro, així com el nou recorregut i les entitats que s’hi han apuntat.

  

![](/media/riljcpja/89_c_trajes_reyes_magos-2.jpg)  
_Vestits que seues Majestats els Reis d'Orient, Melchor, Gaspar i Baltasar, lluiran en la Cavalcada de Reyes de 2020_  

*   [](http://www.facebook.com/sharer.php?u=https://aytosagunto.es/va/actualitat/ses-majestats-els-reis-d-orient-lluiran-nous-vestits-en-la-cavalcada-de-reis-2020-de-sagunt-confeccionats-per-teresa-agudo/ "Facebook")
*   [](http://twitter.com/share?url=https://aytosagunto.es/va/actualitat/ses-majestats-els-reis-d-orient-lluiran-nous-vestits-en-la-cavalcada-de-reis-2020-de-sagunt-confeccionats-per-teresa-agudo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ses-majestats-els-reis-d-orient-lluiran-nous-vestits-en-la-cavalcada-de-reis-2020-de-sagunt-confeccionats-per-teresa-agudo/ "Linked In")
*   [](mailto:?body=https://aytosagunto.es/va/actualitat/ses-majestats-els-reis-d-orient-lluiran-nous-vestits-en-la-cavalcada-de-reis-2020-de-sagunt-confeccionats-per-teresa-agudo/)